open-index/open-wikipedia-markdown huggingface dataset:
Antėjas

**Antėjas** (arba **Antis** berberų kalboje) graikų ir barberų mitologijoje – Gajos ir Poseidono sūnus. Jo žmona buvo Tinjija. Jis buvo nepaprastai stiprus ant žemės (savo motinos), bet pakeltas į orą pasidarydavo silpnas kaip vanduo. Jis iškviesdavo į imtynių dvikovas visus atvykėlius, sumušdavo ir nužudydavo. Antėjas rinko praeinančių keleivių kaukoles, norėdamas pastatyti savo tėvui Poseidonui šventyklą iš kaukolių. Bet atvyko Heraklis atrado jo paslaptį ir sunaikino jį. Heraklis suprato, kad negali įveikti Antėjo mesdamas žemėn, ir Antėjas suprato, kad negali įveikti Heraklio sutriuškindamas šio kaukolę. Galų gale Heraklis suprato, kad Antėjo galios šaltinis yra žemė, todėl laikė iškėlęs Antėją kol šis mirė.
 
Plinis, kartodamas Euantą, sako, kad žmogus iš Antėjo šeimos buvo atrinktas daugelio ir atvežtas prie Arkadijos ežero, kur jis pasikabino savo drabužius ant pelenų medžio ir perplaukė ežerą. Todėl jis buvo paverstas vilku, ir taip jis klajojo devynerius metus. Tada jei jis neužpuls nė vieno žmogaus, jis bus laisvas perplaukti atgal ir atgaus buvusią formą.

Oviijus IX, 184.

Dieviškojoje komedijoje, Antėjas yra milžinas saugantis devintą pragaro ratą, ir nuleidžia Dantę ir Vergilijų žemyn prie apledėjusio Kokito.
Hemera

**Hemera** graikų mitologijoje – dienos personifikacija, pirmapradė deivė. Ji buvo gimusi iš Erebo (ir Niktės). Niktė, nakties personifikacija, buvo jos motina arba sesuo. Kai tik Hemera paliko Tartarą, Niktė sugrįžo į jį; kai Hemera grįžo, Niktė išėjo. Talasa, pirmapradė jūros deivė, buvo Hemeros ir Eterio, jos brolio, duktė.
Gipsas

**Gipsas** – hidratuotas kalcio sulfatas. Paplitęs nuosėdinės kilmės mineralas (evaporitas). Gipso mineralo klodai sudaro to paties pavadinimo uolienų klodus. Nusėda uždaro tipo vandens telkiniuose, esant karštam klimatui. Taip pat gali susidaryti iš anhidrito, kai sureaguoja su vandeniu.

Gipsas susidaro iš įvairių sūrymų ir priklausomai nuo mechaninių priemaišų būna įvairių spalvų (pilkas, gelsvas, rausvas, rudas, juodas). Bespalvė gipso forma vadinama selenitu. Visiškai bevandenė kalcio sulfato forma vadinama anhidritu. Kaitinamas gipsas tampa hemihidratuotu kalcio sulfatu. Gipsas yra stiklo blizgumo, labai skalus. Kristalai monoklininės struktūros. Kietumas pagal Moso skalę – 1,5–2. Tirpsta vandenyje. Cheminė gipso formulė – CaSO4·2H2O.

## Susidarymas
Gipsas labai paplitęs mineralas. Lietuvoje randamas šiaurinėje dalyje. Dideli jo klodai susidaro iš uždaro tipo vandens telkinių, palaipsniui garuojant. Tokie dideli gipso sluoksniai buvo būdingi permo laikotarpiu. Gipsas taip pat gali iškristi prie karštų šaltinių, hidroterminėse gyslose, iš vulkaninių plyšių ar sulfatais turtingų versmių.

Kitas gipso susidarymo būdas – pramoninis. Stabdant sieros dioksido išmetimus į atmosferą (deginant įvairų, sieros turintį kurą) dažnai naudojamas procesas, kurio pabaigoje susidaro dideli gipso kiekiai.

## Panaudojimas
Gipsas naudojamas:
* Statybų pramonėje – tinkui, gipso plokštėms, gipsbetoniui ir kt. medžiagoms gaminti.
* Medicinoje – gipso tvarsčiams (lūžusioms galūnėms ir kt. įtverti), ortopedijoje – gaminant gipsinius moldus, ant kurių formuojami plastikiniai ar anglies pluošto įtvarai.
* Mene – skulptūroms, meninio metalo liejimo formoms, interjero puošiniams (vazos, lipdiniai ir kt.) gaminti
* Žemės ūkyje – dirvožemiui gerinti (tręšimas).
* Maisto pramonėje – pvz., sojų varškės gamyboje kaip koagualiantas.

## Lietuvoje
Šiaurės Lietuvoje daugelyje vietų gipsas išeina į žemės paviršių dėl karstinių reiškinių. Randamas Biržų, Pasvalio, Joniškio rajonuose. Daug giliau, bet geresnės kokybės gipsas slūgso Pietų ir Pietvakarių Lietuvoje. Panaudojamas cemento, dirbtinio marmuro, stiklo, dailės dirbinių gamyboje, chirurgijoje.

XVIII a. spaudoje randamos pirmosios žinios apie gipso naudojimą statybos ir apdailos darbams. 1960 m. Lietuvoje buvo trys gipso pramoninio naudojimo telkiniai.

## Šaltiniai
Eteris

**Eteris**, *Aiteras* ( 'viršutinis dangus') – graikų mitologijoje viršutinis dangus, skaidriausias ir tyriausias dangaus sluoksnis, Dzeuso buveinė. Jis gimė iš Niktės ir jos brolio Erebo, Gajos (arba Hemeros) vyras. Jis grynas, viršutinis oras, kuriuo kvėpuoja dievai, priešingas mirtingųjų kvėpuojamam orui. Jis yra pasaulio siela, iš kurios kyla visa gyvybė. Eteris taip pat žinomas kaip Dzeuso gynybinė siena ir riba skirianti Tartarą nuo kosmoso.

Vėliau poetų tapatinamas su Dzeusu, kuris kartu su derliu nešančiu lietumi, įsilieja į Gajos įsčias.

## Literatūra
Didieji Grįžulo Ratai

**Didieji Grįžulo Ratai** ( – didžioji meška, *UMa*) – 3-as pagal dydį ryškus šiaurės pusrutulio žvaigždynas. Lietuvoje matomas ištisus metus, žemiausiai prie horizonto nusileidžia rudenį. Vienas svarbiausių navigacinių žvaigždynų: 5 kartus pratęsus atkarpą per dvi kraštines žvaigždes (α ir β), randama Šiaurinė, pratęsus lanką, galime pataikyti į Jaučiaganio Arktūrą, toliau – į Mergelės Spiką. Kitas „ratų“ žvaigždynas yra Mažieji Grįžulo Ratai. Kovo mėnesį pietinio pusrutulio dangaus stebėtojai šį žvaigždyną gali matyti visai prie pat horizonto.

Visos septynios ryškiausios žvaigždės priklauso labai arti praskrendančiam Didžiųjų Grįžulo Ratų spiečiui.

## Žvaigždyno pavadinimas
Grįžulas yra senas lietuviškas jodyklos (vietos, kur išjodinėjami jauni žirgai) pavadinimas. Žvaigždynas mūsų platumose yra nenusileidžiantis. Jis sukasi ratu (aplink Šiaurės žvaigždę, apsukdamas šį ratą per parą). Žirgas jodykloje bėga panašiai. Susijusios reikšmė̃s yra ir kiti žinomi žvaigždyno pavadinimai: *Arklys*, *Dievo kumeliai*. Lietuvių tautai arklys buvo labai svarbus.

Su žirgais susiję ir kai kurie kitų tautų pavadinimai. Anglijoje nuo romėnų laikų liko *Ariamas laukas* arba *Plūgas*, vokiečiai žvaigždyną įvardijo *Prasčiokų vežimu*. Arabų kultūroje buvo atkreiptas dėmesys, jog antroji pagal ryškumą žvaigždė geros regos akiai atrodo dviguba. Ji pavadinta *Micaru* ir *Alkoru* – *Žirgu* ir *Raiteliu*.

Romos imperijoje žvaigždynas buvo vadinamas *Septyniais Jaučiais*. *Didžiosios Meškos* pavadinimas laikomas akmens amžiaus paveldu, astronomai „meškišką“ versiją perėmė iš senovės graikų.

Lietuviškai žvaigždynas kartais dar pavadinamas *Meškos Ratais* (samplaika), taip pat *Grigo Ratais*, *Vežimu*, *Karieta*, *Samčiu* – šie pavadinimai atsirado vėliau.

## Mitai
* Graikų mitologijoje, Helikė yra viena iš nimfų, prižiūrėjusių Dzeusą kai šis buvo mažas. Vėliau, už tai atlyginant, ji buvo pakelta į žvaigždes ir tapo Didžiaisiais Grįžulo Ratais. 
* Kai kuriose indėnų tautose – trys medžiotojai veja lokį (likusios 4 žvaigždės). Pirmas medžiotojas neša lanką, antras puodą, trečias saugo žvaigždes, kur virs lokieną. Kiekvieną rudenį medžiotojas nušauna lokį ir kraujas nudažo medžių lapus.

## Ryškiausios žvaigždės
* **Dubchė** (arab. k. *Lokys*) – α UMa 1m,81
* **Merakas** – β UMa 2m,34
* **Fekda** – γ UMA 2m,41
* **Megrezas** – δ UMa 3m,32
* **Aliotas** – δ UMa 1m,76
* **Micaras** – δ (daugianarė: UMa 2m,23+3m,95 ir palydovas **Alkoras** 3m,99) (*Žirgas* ir *Raitelis*)
* **Benetnašas** – δ UMa 1m,86

## Kiti objektai
* Planetiškasis ūkas M 97 (*Pelėdos ūkas*), spiralinės galaktikos M81 ir M82.

## Kita informacija
Didieji Grįžulo Ratai yra pavaizduoti Aliaskos valstijos vėliavoje.

## Šaltiniai
Skulptorius (žvaigždynas)

**Skulptorius** (*Sculptor*, *Oct*) – 36-as iš 88-ių pagal dydį pietinio pusrutulio žvaigždynas. Šiame žvaigždyne yra galaktikos pietinis polius. Rudenį Lietuvoje matoma tik šiaurinė žvaigždyno dalis. Blyškus. 1763 m. žvaigždynui pavadinimą suteikė Nicolas Louis de Lacaille. Žvaigždyne yra Skulptoriaus galaktikų grupė (artimiausia Vietinei galaktikų sistemai) bei *Vežimo Rato* galaktika.
Strėlė (žvaigždynas)

**Strėlė** (*Sagitta*, *Sge*) – 86-as iš 88-ių pagal dydį šiaurinio pusrutulio žvaigždynas, esantis Paukščių Take. Nors žvaigždyne nėra ryškių žvaigždžių, ir jis labai mažas, bet žinomas nuo Ptolemėjaus laikų, taip pat aprašytas persų. Lietuvoje geriausiai matomas vasarą.

## Mitai
* Strėlę paleido Heraklis ir sužeidė savo bičiulį kentaurą Cheironą (5-as žygdarbis, Erimanto šernas);
* Eroto paleista strėlė;
* Kentauro paleista strėlė į Erelį

## Ryškiausios žvaigždės
* **Šamas** α Sge 4m,39

## Kiti objektai
Metalingas kamuolinis spiečius M71, planetiškasis ūkas Abelio 63.
Erebas

**Erebas** ( 'gili tamsa, šešėlis')  graikų mitologijoje – pirmapradis dievas, tamsos personifikacija, gimęs iš Chaoso. Iš jo ir Niktės, jo sesers, gimė Eteris.

Pagal kai kurias legendas Erebas buvo dalis Hado, požemio pasaulio. Tai buvusi vieta, kuria mirusieji turėdavo praeiti iš karto po mirties. Po to kai Charonas perkeldavo per Acheroną, jie patekdavę į Tartarą, požemio pasaulio dalį. Erebas buvo dažnai naudojamas kaip Hado, graikų požemio dievo, sinonimas. Taip pat tai buvo pavadinimas tamsios vietovės (erdvės), per kurią sielos keliaudavusios į Hadą.
Ožiaragis

**Ožiaragis** (*Capricornus*, *Cap*) – 40-as pagal dydį pietinio pusrutulio žvaigždynas. Lietuvoje matomas rudenį. Žvaigždynas žinomas nuo seniausių laikų (aprašytas dar Ptolemėjaus).

## Ryškiausios žvaigždės
* **Al Giedis** (*Ožka*)  – α Cap dvinarė: 4m,24+3m,56

## Kiti objektai
* Kamuoliniai spiečiai M 30 ir M 35.

## Mitai
* Pagal graikų legendą – dievas Panas gelbėdamasis nuo užpuolusio siaubūno šoko į vandenį ir pavirto pusiau žuvimi, pusiau ožiu.
* Yra asociacijų su Amaltėja – ožka, išmaitinusia Dzeusą.
* Graikai žvaigždyną vadino ir *Dievų vartais*. Manė, kad per šiuos vartus iškeliauja mirusiųjų sielos (prieš 2000 metų žvaigždyne buvo Žiemos taškas). Dėl tos priežasties kinai vadino *Pietiniais Saulės Vartais*.

## Zodiako ženklas

10-asis Zodiako ženklas.

## Šaltiniai
Vėžys (žvaigždynas)

**Vėžys** (, *Cnc*) – 31-as pagal dydį šiaurinio pusrutulio Zodiako juostos žvaigždynas. Lietuvoje matomas sausio – vasario mėnesiais. Žvaigždynas žinomas nuo seniausių laikų (aprašytas dar Ptolemėjaus). Tai vienas iš 88 šiuolaikinių žvaigždynų, kuriuos pavirtino Tarptautinė astronomų sąjunga.

Pagal V. Straižio identifikaciją lietuviškas pavadinimas – **Žagrė**.

## Ryškiausios žvaigždės
* **Akubena**  – α Cnc dvinarė: 4m,26

## Kiti objektai
* Padrikasis spiečius *Prakartas* M 44 – vienas ryškiausių padrikųjų spiečių, senovės astronomų vadinamas *Ėdžiomis*.
* Padrikasis spiečius M 67 (vienas seniausių mūsų Galaktikoje).

## Mitai
Pagal graikų legendą, žvaigždynas simbolizuoja Vėžį, kurį atsiuntė deivė Hera, kad Heraklis neužmuštų hidros. Vėžys Herakliui įgnybo, tačiau šis jį sutraiškė. Po to Hera įkėlė Vėžį į dangų.

## Zodiako ženklas

4-asis Zodiako ženklas.

## Šaltiniai
1763 m.

**1763** m. buvo nekeliamieji metai, prasidedantys šeštadienį pagal Grigaliaus kalendorių.

## Lietuvoje

### Gimtadieniai
* **[[Kovo 9]]** d. – Antanas Strazdas, lietuvių dvasininkas ir poetas (m. 1833 m.).

### Mirtys
* **[[Spalio 5]]** d. – Augustas III Saksas, Lenkijos karalius ir Lietuvos didysis kunigaikštis (nuo 1733 m.), Saksonijos kurfiurstas (Frydrichas Augustas II; nuo 1733 m.) (g. 1696 m.).
## Pasaulyje

### Gimtadieniai
* **[[Gegužės 1]]** d. – Hugues-Bernard Maret, pirmasis de Bassano hercogas, Prancūzijos valstybės veikėjas, 14 ministras pirmininkas ir žurnalistas (m. 1839 m.).
* **[[Birželio 20]]** d. – Teobaldas Volfas Tounas, vienas Airijos nepriklausomybės siekėjų lyderių, ir laikomas vienu iš airių respublikonų tėvų (m. 1798 m.).

**Nedatuota**

* Mykolas Habermanas, verslininkas ir mecenatas (m. 1851 m.).
### Mirtys
* **[[Rugsėjo 26]] d.** – Džonas Bairomas (*John Byrom*), anglų poetas (g. 1692).

## Nuorodos
Niktė

**Niktė** arba **Nikstė** ( – naktis) – graikų mitologijoje – pirmapradė  deivė, nakties
personifikacija. Niktė gimė iš Chaoso. Su Erebu, savo broliu, Niktė pagimdė Eterį („atmosferą“) ir Hemerą („diena“). Vėliau pačios Niktės pagimdyti tokie vaikai: Momas („kaltė“), Ponas („sunkus darbas“), Moras („pražūtis“ ar „likimas“), Tanatas („mirtis“), Hipnas („miegas“), hesperidės, kerės, moiros, Nemezidė, Apatė („apgaulė“), Filotija („draugystė“, „prisirišimas“), Geras („senatvė“) ir Eridė („nesantaika“). 

Pagal Hesiodo „Teogoniją“ moiros buvo Niktės dukterys.

Tartaro aprašyme Hesiodas rašo, kad Niktė, kuri yra Hemeros dukra arba motina, paliko Tartarą, o Hemera įėjo; Hemera paliko Tartarą, o Niktė atėjo. Analogiškas dalykas vaizduojamas Rigvedoje, Ratri „naktis“ ir Ušasė, jos sesuo, „aušra“ bendradarbiauja viena su kita. 

## Nakties kultas

Graikijoje Nakties kultas yra labai retas. Pagal Pausaniją Niktė turėjo orakulą akropolyje prie Megaros. (Paus. 1. 40. 1.)

Daug dažniau Niktės kultas yra kitų kultų šešėlyje. Statula vadinama Naktimi buvo Artemidės šventykloje Efese. Spartiečiai turėjo kultą *Miegas ir Mirtis* įvardijant juos kaip dvynius – be jokios abejonės Niktė yra jų motina. Įvairūs kultai, kurių dalį sudarė *nikt-* (), yra priskiriami keliems dievams, labiausiai žinomas Dionisas Naktelijas () „nokturnalija“ (ang . *nocturnal*) pagal (Paus.  1. 40. 6) ir  Afroditė Filopaniktė ().

## Niktė Homero Iliadoje
14 Iliados knygoje yra įdomios eilutės, kuriose aprašoma kaip Hipnas, miego dievas, primena Herai apie seną paslaugą, kai ji prašiusi užmigdyti Dzeusą. Hipnas vieną kartą užmigdęs Dzeusą Heros liepimu, taip leisdamas jai sukelti didelę nelaimę Herakliui. Dzeusas buvo įtūžęs, ketino nutrenkti Hipną į jūrą, bet pabijojęs, kad šis gali nueiti pas motiną Niktę. Hipnas pasakoja, kad išvengęs Dzeuso įtūžio, nes Dzeusas pabijojo supykdyti Niktę, todėl sunkiai, bet vis dėlto susitvardęs.  

Iš to galima spręsti, kad buvusi bent viena dievybė, kurios Dzeusas bijojęs.

## Niktė Orfiškoje poezijoje
Naktis arba deivė Niktė suvaidino dar didesnį vaidmenį keliuose Orfėjui priskiriamos poemos fragmentuose. Juose Naktis, kitaip nei Chaosas, yra pats pirmasis objektas, iš kurio kilo visi kiti. Naktis yra įsikūrusi oloje, kurioje pasirodo orakulams. Kronas, miegantis ir nugirdytas medumi, yra įkalintas toje pačioje oloje  sapnuoja ir regi pranašystes. Olos išorėje Adrastėja žvangina cimbolais ir muša būgnelį, priversdama judėti visą visatą ekstazės šokyje pagal Niktės giedojimo ritmą.

## Kituose graikų tekstuose
Naktis taip vaizduojama kaip pats pirmas objektas, iš kurio kilo visi kiti, taip dainuoja choras *Aristofano paukščiai*, kuris gali būti paveiktas Orfėjo kūrybos. Ten taip pat ji yra Eroto motina. Kituose tekstuose ji gali būti Charono  (su Erebu) ir Ftono (su Dionisu) motina.
1603 m.

**1603** m. buvo nekeliamieji metai, prasidedantys trečiadienį pagal Grigaliaus kalendorių.

## Lietuvoje

### Gimtadieniai

**Nedatuota**

* Jurgis Čartoriskis, Lietuvos Didžiosios Kunigaikštystės bajoras didikas, kunigaikštis, valstybės ir karinis veikėjas (m. 1662 m.).

### Mirtys
* **[[Spalio 5]]** d. – Jonas Bylaukis, raštijos talkininkas (g. 1540 m.).
* **[[Lapkričio 20]]** d. – Kristupas Radvila Perkūnas, Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas (g. 1547 m.).

**Nedatuota**

* Mikalojus Naruševičius, Lietuvos Didžiosios Kunigaikštystės ir Abiejų Tautų Respublikos karinis ir valstybės veikėjas (g. 1560 m.).
## Pasaulyje

### Gimtadieniai

**Nedatuota**

* Abelis Jansonas Tasmanas, olandų jūrininkas, keliautojas ir pirklys (m. 1659 m.).
### Mirtys
* **[[Kovo 24]]** d. – Elžbieta I, Anglijos, Prancūzijos (tik nominaliai) ir Airijos karalienė nuo 1558 m. lapkričio 17 d. iki mirties (g. 1533 m.).

**Nedatuota**

* François Viète, prancūzų matematikas. 1591 m. sudarė algebros raidinę simboliką, sukūrė bendrą antro, trečio ir ketvirto laipsnio lygčių sprendimo metodą, sudarė lygties koeficientų ir šaknų sąryšių formules. Sukūrė algebrinių lygčių apytikslio sprendimo metodą. Sudarė plokščiojo ir sferinio trikampio formulių, funkcijas cos nx ir sin nx išreiškė laipsninėmis eilutėmis, pradėjo tirti begalines sandaugas. Sukūrė Vijeto teoremą – kvadratinių lygčių sprendimo būdą netaikant diskriminanto (g. 1540 m.).

## Nuorodos
Apatė

**Apatė** graikų mitologijoje – apgaulės personifikacija. Ji gimė iš vienos Niktės. Taip pat ji minima, kaip piktoji dvasia esanti Pandoros skrynioje. Iš vienos Niktės gimė jos broliai ir seserys: Momas („kaltė“), Ponas („sunkus darbas“), Moras („pražūtis“ ar „likimas“), Tanatas („mirtis“), Hipnas („miegas“), hesperidės, kerės, moiros, Nemezidė, Filotija („draugystė“, „prisirišimas“), Geras („senatvė“) ir Eridė („nesantaika“); iš Niktės sąjungos su Erebu gimė Hemera („diena“) ir Eteris („atmosfera“), jos sesuo ir brolis.
1788 m.

**1788** m. buvo keliamieji metai, prasidedantys antradienį pagal Grigaliaus kalendorių.

## Lietuvoje

### Gimtadieniai
* **[[Lapkričio 14]]** d. – Jonas Krizostomas Gintila, Lietuvos kunigas, teologijos daktaras (m. 1857 m.).

**Nedatuota**

* Feliksas Dževinskis, Lietuvos fizikas, minerologas ir geologas (m. 1850 m.).

### Mirtys
* **[[Rugpjūčio 12]]** d. – Tadas Bilevičius, Lietuvos Didžiosios kunigaikštystės karinis ir valstybės veikėjas, generolas majoras (g. 1728 m.).

**Nedatuota**

* Jonas Dominykas Lopacinskis, žemaičių vyskupas (g. 1708 m.).
## Pasaulyje
### Įvykiai

* **[[Sausio 1]]** d. – išleistas pirmasis The Times numeris;
* **[[Sausio 2]]** d. – Džordžija tampa ketvirtąja JAV valstija;
* **[[Sausio 9]]** d. – Konektikutas tampa penktąja JAV valstija;
* **[[Sausio 26]]** d. – Australijos diena: Australijos žemyne, Sidnėjaus įlankoje, išsilaipino pirmieji kolonistai iš Anglijos.
* **[[Vasario 6]]** d. – Masačiūsetsas tampa šeštąja JAV valstija;
* **[[Vasario 9]]** d. – Austrija įsijungia į Rusijos-Turkijos karą ir užpuola Moldaviją;
* **[[Kovo 21]]** d. – didelis gaisras Naujajame Orleane;
* **[[Balandžio 28]]** d. – Merilandas tampa septintąja JAV valstija;
* **[[Gegužės 23]]** d. – Pietų Karolina tampa aštuntąja JAV valstija;
* **[[Birželio 21]]** d. – Naujasis Hampšyras tampa devintąja JAV valstija. Ima galioti JAV konstitucija;
* **[[Birželio 25]]** d. – Virdžinija tampa dešimtąja JAV valstija;
* **[[Liepos 26]]** d. – Niujorkas tampa vienuoliktąja JAV valstija.

### Gimtadieniai
* **[[Sausio 22]]** d. – Džordžas Noelis Gordonas Baironas, XIX a. pradžios anglų poetas, vienas iš žymiausių romantizmo ir vienas iš ryškiausių „pasaulio sielvarto“ poezijos atstovų (m. 1824 m.).
* **[[Vasario 22]]** d. – Artūras Šopenhaueris, Lenkija – 1860 m. rugsėjo 21 d.) – gyvenimo filosofijos atstovas, vienas svarbiausių XIX a. filosofų, išgarsėjęs savo darbu „Die Welt als Wille und Vorstellung“ (vertimas į lietuvių kalbą: „Pasaulis kaip valia ir vaizdinys“, 1995).
* **[[Rugsėjo 10]]** d. – Žakas Bušė de Pertas, prancūzų archeologas, poetas, rašytojas (m. 1868 m.).
### Mirtys
##### Neaprašyti

* **[[Rugpjūčio 2]]** d. – Thomas Gainsborough, britų tapytojas (g. 1727);
* **[[Gruodžio 14]]** d. – Karlas Filipas Emanuelis Bachas, vokiečių kompozitorius (g. 1714).

## Nuorodos
Kasiopėja (žvaigždynas)

**Kasiopėja** (*Cassiopeia*, *Cas*) – 25-as pagal dydį šiaurės pusrutulio žvaigždynas Paukščių Take. Ryškus žvaigždynas, įsimenamas pagal penkias žvaigždes, sudarančias raidę W/Σ/M (priklausomai nuo vietos danguje). Pavadintas Etiopijos karalienės Kasiopėjos vardu (Poseidonas už puikybę nubaudė ją, pasmerkdamas suktis amžinai dangaus karuselėje). Lietuvoje matomas ištisus metus. Senovinis lietuviškas pavadinimas **Jukštandis** arba **Juostadantis**.

Ryškiausios žvaigždės:
* **[[Šedyras]]** – α Cas 2m,24
* **Kafas** – β Cas 2m,28
* **Rukba** – δ Cas 2m,68
* **Segina** – ε Cas 3m,38

Kiti objektai:
* Padrikieji spiečiai M 52, M 103, NGC 663, NGC 7789.
* ρ Cas – sproginėjanti supermilžinė
Momas

**Momas** (graikiškai *Momos* – gandas, kaltė, lotyniškai *Momus*) graikų mitologijoje – kaltės, piktžodžiavimo, sarkazmo personifikacija. Vienos Niktės sūnus. Iš vienos Niktės gimė jo broliai ir seserys: Ponas („sunkus darbas“), Moras („pražūtis“ ar „likimas“), Tanatas („mirtis“), Hipnas („miegas“), hesperidės, kerės, moiros, Nemezidė, Apatė („apgaulė“), Filotija („draugystė“, „prisirišimas“), Geras („senatvė“) ir Eridė („nesantaika“); iš Niktės sąjungos su Erebu gimė Hemera („diena“) ir Eteris („atmosfera“), jo sesuo ir brolis.

## Mitai
* Dzeuso patartas Momas sukėlė Trojos karą, kad išnykus žmonių giminei žemė išsivaduotų nuo sunkios naštos.
* Momas pasmerkė Dzeusą, Atėnę, Hefaistą ir Poseidoną už dovanas žmonėms. Jis buvo išjuokęs Hefaistą ir jo kalvystės amatą, Afroditę už tai, kad pagal jį Afroditė yra per daug kalbanti ir turėjusi girgždančius sandalus. Galų gale Dzeusas neapsikentė ir Momas buvo ištremtas iš Olimpo, nes nuolat išjuokdavo ir piktai apkalbinėdavo dievus.
1704 m.

**1704** m. buvo keliamieji metai, prasidedantys antradienį pagal Grigaliaus kalendorių.

## Lietuvoje
### Įvykiai

* **[[Liepos 12]]** d. – švedų šalininkai Lenkijoje atėmė iš Augusto II sostą ir Varšuvos seime karaliumi išrinko Stanislovą Leščinskį (*Stanisław Leszczyński*).
* Lapkričio 12  d. – Skuodo mūšis

### Gimtadieniai

**Nedatuota**

* Teodoras Kazimieras Čartoriskis, Lietuvos Didžiosios Kunigaikštystės bajoras didikas, kunigaikštis, Lenkijos katalikų bažnyčios veikėjas. (m. 1768 m.).

### Mirtys
* **[[Gegužės 30]]** d. – Jokūbas Hladovickis, SJ, Lietuvos pedagogas,  Vilniaus universiteto rektorius (g. 1646 m.).

**Nedatuota**

* Emanuelis Vladislovas Tiškevičius Logoiskis, Lietuvos Didžiosios Kunigaikštystės bajoras, didikas, Lelijos herbo grafas (g. 1650 m.).
* Kazimieras Tiškevičius Logoiskis, Lietuvos Didžiosios Kunigaikštystės bajoras, didikas, Lelijos herbo grafas (g. 1650 m.).
* Matas Pretorijus, vienas žymiausių Vakarų Lietuvos ir Prūsijos istorikų, etnografų, mitologų. Lietuvių raštijos darbuotojas (g. 1635 m.).
## Pasaulyje
### Įvykiai

* **[[Liepos 23]]** d. – Britų pajėgos, vadovaujamos Džordžo Rooke'o, užgrobia Gibraltarą;
* **[[Rugpjūčio 25]]** d. – prie Jungtinės Karalystės prijungtas Gibraltaras.
**Nedatuoti**
* Matematikas John Harris Londone publikavo visuotinę enciklopediją;
* Petras I įvedė kaldintas rublio monetas ir nustatė nuolatinę jų vertę – 28 g. sidabro.

### Mirtys
* **[[Spalio 28]]** d. – Džonas Lokas, anglų filosofas, politinis veikėjas ir pedagogas (g. 1632 m.).
## Nuorodos
Banginis (žvaigždynas)

**Banginis** (*Cetus*, *Cet*) – 4-as pagal dydį žvaigždynas, esantis abipus dangaus pusiaujo. Lietuvoje matomas rudenį ir žiemą.

## Mitai
Pavadinimas kilęs iš jūrų pabaisos Keto pavadinimo (Poseidonas buvo pasiuntęs pabaisą naikinti karaliaus Cefėjo žmonių).

## Ryškiausios žvaigždės
* **Šedyras** – α Cet 2m,54
* **Deneb Kaitas** (kitas pavadinimas **Difda**, arab. k. *varlė*) – β Cet 2m,04
* **Mira** (*Nuostabioji*) – ο Cet (ilgaperiodė kintamoji: nuo 2m,68 iki 10m,8; P=332 d. Jos klasės kintamosiosios vadinamos miridėmis).

## Kiti objektai
* Spiralinės galaktikos M 77, NGC 247, NGC 253
* Planetiškasis ūkas NGC 246.

## Kita informacija
* 1960 m. τ Cet buvo ieškoma nežemiškų civilizacijų.
* Kartais astrologijoje Banginio ženklas priskiriamas prie Zodiako ženklų (kaip 14-as, tarp Žuvų ir Avino) – nes Saulės kelias eina labai arti žvaigždyno ribos.
Heraklis (žvaigždynas)

**Heraklis** (*Hercules*, *Her*) – 5-as pagal dydį gana ryškus šiaurės pusrutulio žvaigždynas. Lietuvoje matomas vasarą, randamas nubrėžus liniją iš Jaučiaganio Arktūro per Šiaurės Vainiką link Lyros Vegos.

## Mitai
Žvaigždynas pavadintas graikų didvyrio Heraklio vardu dėl savo didingumo.

## Ryškiausios žvaigždės
* **Ras Algetis** – α Her dvinarė: 2m,78+5m,39
* **Korneforas** – β Her 2m,78

## Kiti objektai
* Kamuoliniai spiečiai M 13, M 92 ir NGC 6229;
* Planetiškasis ūkas NGC 6210.

## Kita informacija
* 1974 m. į kamuolinį spiečių M13 buvo pasiųsta kosminė telegrama nežemiškoms civilizacijoms.
* Heraklio žvaigždyne, netoli ν Her yra Saulės apeksas – taškas, į kurį skrieja Saulė.
Aktajonas

**Aktajonas** (**Aktaeonas**) graikų mitologijoje – Aristėjo ir Autonojos iš Bojotijos sūnus, medžiotojas, kuris užsitraukė Artemidės rūstybę. Jį medžioklės meno išmokė kentauras Cheironas. 

Artemidė maudėsi nuoga miške (ar oloje) netoli Bojotijos Orchomeno, kai Aktajonas užtiko ją. Jis sustojęs žiūrėjo, pakerėtas jos žavingo grožio. Kai ji pamatė medžiotoją, supykusi pavertė jį elniu. Tuo tarpu 50 Aktajono šunų neatpažindami savo šeimininko, pradėjo jį medžioti ir pasiviję mirtinai sukandžiojo. Vėliau šunys lodami pradėjo ieškoti savo šeimininko ir priartėjo prie Cheirono olos, kur jis juo nuramino Aktajono atvaizdu.

Kitas Aktajonas paminėtas graikų mitologijoje - berniukas iš Korinto, Melisos sūnus, žuvęs nuo jį persekiojusios Archijo.
Daugialypė terpė

**Daugialypė terpė** ( 'multiterpė') – bendras pavadinimas, taikomas kai bendrai naudojama keletas mišrių terpių: teksto, garso, grafikos, muzikos, vaizdo, interneto (interaktyvumo).

Informacijos pateikimas įvairias formatais nėra naujovė, tačiau *multimedia* dažniausiai reiškia informacijos pateikimą skaitmeniniame formate (dvd, mp3, ogg, avi, mpeg, jpg, …)

Vaizduojamajame mene tai reiškia, kad darbe (veikale) naudojama keletas terpių.

Šiuo metu naudojamas versle, mene, mokymo procese, pramogose, reklamoje ir pan.; visur, kur reikia vizualizacijos pagalba padidinti perteikiamos informacijos suprantamumą ar emocinį poveikį, kurį pajaučiame per emocinį smegenų stimuliatorių.

## Programinė įranga

## Nuorodos
* http://nkm.lt/index.phtml?lst=article&action=view_article&id=18
Smaragdas

**Smaragdas** mineralo berilo atmaina, chemiškai berilio aliumosilikatas Be3Al2(SiO3)6 su chromo ir vanadžio jonų priemaišomis. Kaip tik šios priemaišos suteikia smaragdui žalią spalvą (iš to ir kilo pavadinimas:  'žalias akmuo').

## Savybės
Smaragdas būna sodriai žalios spalvos. Pagal Moso skalę jo kietumas yra 7,5-8.

## Radavietės
Smaragdų randama Kolumbijoje, Zambijoje, Nigerijoje, Rusijoje, Indijoje, Brazilijoje, Pietų Afrikoje.

## Didžiausi smaragdai
* „Emilija“ – 7035 ct, rastas Kolumbijoje.
* „Insofu“ - 6225 ct, rastas Zambijoje.

## Kita informacija
* Sintetinis smaragdas pirmą kartą gautas 1848 m.
* Šio mineralo atmainos, naudojamos juvelyrikoje, dar yra akvamarinas, morganitas ir heliodoras. Blyškūs smaragdai juvelyrikoje vadinami tiesiog *žaliais [[berilas|berilais]]* (kaitinant jie gali supanašėti į akvamariną).

## Nuorodos

* Smaragdai
Geras

: *Apie nemokamą laikraštį žr. [[Geras (laikraštis)]]*.

Graikų mitologijoje **Geras** – senatvės, ilgaamžiškumo personifikacija.

Pagal Heziodo „Teogoniją“ Geras buvo Niktės sūnus. Pagal Higiną ir Seneką jo tėvas buvo Erebas. Buvo vaizduojams kaip susirietęs senis. Geras buvo priešingybė Hebei, jaunystės deivei. Jo romėniškas atitikmuo buvo Senektas.

Graikų mene vaizduojamas kaip seneliukas kovojantis su Herakliu, kuris jį nugali. Heraklis buvo vienas iš dviejų mirtingųjų (antrasis buvo Dionisas), kuriems dievai suteikė nemirtingumą ir priėmė į Olimpą.

Iš vienos Niktės taip pat gimė jo broliai ir seserys: Momas („kaltė“), Ponas („sunkus darbas“), Moras („pražūtis“ ar „likimas“), Tanatas („mirtis“), Hipnas („miegas“), hesperidės, kerės, moiros, Nemezidė, Apatė („apgaulė“), Filotija („draugystė“, „prisirišimas“), ir Eridė („nesantaika“); iš Niktės sąjungos su Erebu gimė Hemera („diena“) ir Eteris („atmosfera“), jo sesuo ir brolis.
Kalista

: *Jupiterio gamtinis palydovas [[Kalista (palydovas)|Kalista]]*
Graikų mitologijoje **Kalista** arba **Kalisto** („pati gražiausia“) – Likaono, Arkadijos karaliaus, dukra (arba nimfa).

Kalista – Artemidės palydovė, priėmusi skaistybės įžadus. Bet Dzeusas įsimylėjo ją ir, apsimetęs Apolonu, ją suviliojo. Tada Hera, Dzeuso žmona, ją kerštaudama pavertė meška. Ir ji vos nežuvo nuo sūnaus Arko rankos. Šiam medžiojant, Kalista pažino sūnų ir norėjo jį apkabinti. Bet Arkas jos neatpažino ir ėmė persekioti. Ji įbėgo į apleistą Dzeuso šventyklą. Tada Dzeusas abudu įkėlė į dangų kaip žvaigždynus. Taip atsirado Didieji Grįžulo Ratai ir Mažieji Grįžulo Ratai.

Kita istorijos versija: Viena iš Artemidės palydovių, Kalista, neteko skaistybės su Dzeusu, kuris buvo apsimetęs Artemide. Įsiutusi Artemidė pavertė Kalistą į mešką. Kalistos sūnus Arkas vos neužmušė savo motinos, bet Dzeusas arba Artemidė sustabdė juos, abudu įkėlė į dangų ir taip atsirado žvaigždynai – Didieji Grįžulo Ratai ir Mažieji Grįžulo Ratai.
 
Kita versija: Artemidė sąmoningai sumedžiojo Kalistą, paverstą meška.

Hera buvo nepatenkinta tuo, kad Kalista ir Arkas yra danguje, todėl paprašė Tetijos padėti. Tetija, vandens deivė, prakeikė žvaigždynus amžinai suktis danguje ratu niekada nenusileidžiant žemiau horizonto.
Arkas

**Arkas** arba **Arkadas** (gr. Αρκάς) graikų mitologijoje – Dzeuso ir nimfos Kalistos, kurią kerštingoji Hera vėliau buvo pavertusi meška, sūnus. Arką augino jo senelis Likaonas. Suaugęs Arkas, neatpažindamas motinos ją beveik sumedžiojo, tačiau tam sutrukdė Dzeusas, abu įkėlęs į dangų į dangų. Taip atsirado žvaigždynai – Didieji Grįžulo Ratai ir Mažieji Grįžulo Ratai.

Skirtingi mitai teigia, kad Maja arba Likaonas išaugino Arką.

Kita istorijos versija: viena iš Artemidės palydovių, Kalista, neteko skaistybės su Dzeusu, kuris buvo apsimetęs Artemide. Įsiutusi Artemidė pavertė Kalistą meška. Kalistos sūnus Arkas beveik užmušė savo motiną, bet Dzeusas arba Artemidė sustabdė juos, abu įkėlė į dangų ir taip atsirado žvaigždynai, Didieji Grįžulo Ratai ir Mažieji Grįžulo Ratai.
 
Trečioji versija teigia, kad Artemidė sąmoningai sumedžiojo Kalistą, buvusią meška.

Hera buvo nepatenkinta tuo, kad Kalista ir Arkas yra danguje, todėl paprašė Tetijos padėti. Tetija, vandens deivė, prakeikė žvaigždynus amžinai suktis danguje ratu niekada nenusileidžiant žemiau horizonto ribos.

Arkas, kuris yra tapęs Arkadijos eponimu, su Erato turėjo sūnų Azaną.
Cheminė reakcija

**Cheminė reakcija** – vyksmas, kurio metu suyra bei susidaro įvairios cheminės medžiagos (įvyksta cheminiai virsmai). Cheminės reakcijos metu persigrupuoja atomų elektronai, nutraukdami kai kurias esamas ir suformuodami naujas chemines jungtis. Skirstoma pagal reagentų ir produktų santykį(adicijos, mainų, pavadavimo, skilimo), energetinį balansą (endoterminės, egzoterminės), reakcijos kryptį (grįžtamosios, negrįžtamosios).

Reakcijoje dalyvaujančios medžiagos yra vadinamos **reaktantais** (jei reakciją katalizuoja fermentai – dar ir **substratais**). Reakcijos metu susidarančios medžiagos vadinamos reakcijos **produktais**.

Biochemijoje serija cheminių reakcijų, kurių vienos produktai yra kitos reaktantai, vadinama metaboliniu keliu (). Jei kurios nors reakcijos produktas yra dviejų ar daugiau galimų tolimesnių reakcijų reaktantas, tokia galimų vykti reakcijų visuma vadinama metaboliniu tinklu (angl. **metabolic network**).

## Cheminių reakcijų rūšys

## Reakcijos

### Egzoterminė
Cheminė reakcija, kuriai vykstant išsiskiria energija. Taip būna kai reagentų vidinės ir kinetinės energijos suma yra didesnė už produktų vidinę energiją, todėl gaunamas energijos perteklius.

### Endoterminė
Cheminė reakcija, kuriai vykstant sugeriama energija. Taip būna kai reagentų vidinės ir kinetinės energijos suma yra mažesnė už produktų vidinę energiją, taigi gaunamas energijos trūkumas (Entalpija teigiama).

### Neutralizacijos
Mainų reakcija, vykstanti reaguojant rūgščiai (pvz., H2SO4) su baze (pvz., NH3 arba NaOH), kurios metu susidaro druska ir vanduo. Tai yra pagrindinis druskų gavimo būdas. H2SO4 + 2NaOH = Na2SO4 + 2H2O

### Kitos reakcijos
* acilinimo
* alkilinimo
* atskėlimo
* bimolekulinė
* brominimo
* chlorinimo
* disproporcionavimo
* elektrofilinė
* elektrofilinių kaitų
* eliminacijos
* esterinimo
* fosforibozilpirofosfatamidotransferazinė
* heterociklinių bazių amino grupės
* heterogeninė
* Hidratacija
* homogeninė
* izomerizacijos
* izotopų kaitų
* jodinimo
* kokybinė
* monomolekulinė
* nukleazinė
* nukleofilinė
* nukleozidų monosacharido
* oksidacijos-redukcijos
* pakaitų
* peptidtransferazinė
* polimerazinė
* polimerizacijos
* prijungimo
* prijungimo-eliminavimo
* skilimo
* timidinfosforilazinė
* timidinkinazinė

## Nuorodos
* Cheminių reakcijų skirstymas pagal pradinių medžiagų ir reakcijos produktų skaičių ir sudėtį
Kronas

**Kronas** („raguotas“) graikų mitologijoje – vienas iš titanų (dažnai painiojamas su Chronu, laiko personifikacija). Kronas nuvertė savo tėvą Uraną, tačiau vėliau pats buvo nugalėtas savo vaikų, vadovaujamų Dzeuso.

## Gyvenimas
Gaja ir Uranas susilaukė šešeto sūnų ir šešeto dukterų – galingų titanų. Tai buvo teisingi pasaulio valdovai. Jų išdidžios galvos siekė kalnų viršūnes, o akys svaidė žaibus. Titanai buvo Okeanas, Kojas, Krejas, Hiperionas, Japetas ir Kronas, o titanidės – Tėja, Rėja, Temidė, Mnemosinė, Febė ir Tetija.

Kai Kronas suaugo,  ryžosi išpildyti motinos valią ir išvaduoti brolius iš nuožmaus tėvo nelaisvės. Gaja nukalė pjautuvą, pasišaukė savo vaikus titanus ir ėmė kurstyti prieš tėvą Uraną, bet tie neišdrįso pakelti prieš tėvą rankos. Tik jauniausias jų, klastingasis Kronas, gudrumu įveikė Uraną ir atėmė iš jo valdžią. Hesiodas tolesnius įvykius atpasakoja taip: Uranui „apglėbus“ žmoną Gają, Kronas, kairiaja ranka pjautuvu nurėžęs tėvo varpą, per petį nusviedė iš dangaus aukštybių į jūrą. Iš Urano kraujo gimė Erinijos, baisūs Gigantai ir nimfos Melijos. Iš jūros bangų į krantą suplaktos spermos – deivė Afroditė.

Nugalėjęs tėvą ir užėmęs sostą, Kronas išleido šimtarankius, bei kiklopus, o paskui, titanų pritariamas, ėmė valdyti pasaulį. Jo žmona tapo viena iš titanidžių – Rėja. Žemėje stojo ramybė ir laimė. Švelni ir dosni Motina Gaja negailėjo savo vaisių dievams ir žmonėms, gyvenantiems pagal amžinus jos dėsnius. Pasauliui prasidėjo Aukso amžius.

Po kurio laiko jis su Rėja, savo seserimi, susilaukė vaikų. Iš tėvų Kronas buvo girdėjęs, kad jį nuvers jo paties vaikas, jis visus šešis savo ką tik gimusius vaikus prarijo, tik paskutinį išgelbėjo Rėja, davusi Kronui praryti akmenį vietoje sūnaus. Užaugęs Dzeusas, patartas žmonos Metidės, davė Kronui išgerti stebuklingo gėrimo, ir šis visus vaikus atrijo atgal. Dzeusas pakvietė visus Krono vaikus, kiklopus ir hekatonkheirus į kovą su titanais. Per dešimt metų titanai buvo nugalėti ir sumesti į Tartarą, kur juos saugojo šimtarankiai. Taip pasibaigė Krono ir titanų valdymas, bei prasidėjo Olimpo dievų valdymas.

Kita mito versija (ne Hesiodo) perduoda, kad nugalėjęs Dzeusas iškastravo tėvą Kroną tuo pačiu Gajos nulietu pjautuvu, kuriuo šis iškastravo Uraną.

## Vaikai
* Su Filira:
# Cheironas, pats didžiausias iš kentaurų.
* Su Rėja:
# Demetra, žemės ūkio deivė;
# Hadas, požemio karalystės valdovas;
# Hera, santuokos deivė;
# Hestija, šeimos židinio deivė;
# Poseidonas, jūros valdovas;
# Dzeusas, žemės ir dangaus valdovas.
* (?) Su Nikte:
# Eridė, nesantaikos deivė.

## Nuorodos

* Apie Kroną 
* Hesiodas. Teogonija. Iš senosios graikų kalbos vertė Audronė Kudulytė-Kairienė. – Vilnius: Aidai, 2002.
Liūtas (žvaigždynas)

**Liūtas** (*Leo*, *Leo*) – 12-as pagal dydį šiaurinio pusrutulio Zodiako juostos žvaigždynas. Lietuvoje matomas vasario – kovo vakarais. Žvaigždynas žinomas nuo seniausių laikų (aprašytas dar Ptolemėjaus). Pagal V. Straižio identifikaciją lietuviškas pavadinimas – **Artojas**.

## Ryškiausios žvaigždės
* **Regulas** (*Karalių žvaigždė*) – α Leo 1m,36 (22-a pagal ryškį naktinio dangaus žvaigždė) 
* **Denebola**  – β Leo 2m,14 (dvinarė)
* **Algeba**  – γ Leo 2m,61
* **Zosma** – δ Leo 2m,56

## Kiti objektai
* Spiralinės galaktikos M 65, M 66, M 95, M 96, NGC 2903;
* Elipsinė galaktika M 101;
* Meteoritų srautas leonidai (matomas lapkritį).

## Mitai

Liūtas simbolizuoja Nemėjos Liūtą, kurį nukovė Heraklis.

## Zodiako ženklas

5-asis Zodiako ženklas.

## Šaltiniai
Pegasas (žvaigždynas)

**Pegasas** (*Pegasus*, *Peg*) – 7-as pagal dydį šiaurinio pusrutulio  žvaigždynas. Lietuvoje matomas rudenį. Žvaigždynas žinomas nuo seniausių laikų (aprašytas dar Ptolemėjaus), danguje lengvai randamas pagal būdingą beveik taisyklingą kvadratą. Lietuviški pavadinimai – **Stalas** (rečiau –  **Bažnyčia**), arabai iki šiol vadina *Didžiuoju Žirgu*.
## Mitologija
* Pegasas graikų mitologijoje – sparnuotas žirgas, gimęs iš jūros putos ir Medūzos kraujo lašų.
* Viduramžiais nesėkmingai buvo bandyta žvaigždyną pavadinti *Bažnyčia*.

## Ryškiausios žvaigždės
* **Markabas**  – α Peg 2m,49
* **Šeatas**  – β Peg 2m,42 
* **Algeniba**  – γ Peg 2m,83
* **Alferacas** arba **Sirachas** – δ Peg 2m,06 (ši žvaigždė priklauso Andromedos žvaigždynui)
* **Enifas**  – ε Peg 2m,38
* **Homamas**  – ζ Peg 3m,41
* **Mataras**  – η Peg 2m,93

## Kiti objektai
* Kamuolinis spiečius M15;
* Meteorų srautas pegasidai;
* Penkių (ar daugiau) sąveikaujančių galaktikų spiečius Stefano kvintetas.
* 51 Peg – pirmoji Saulės tipo žvaigždė, kurioje rasta planeta.
Persėjas (žvaigždynas)

**Persėjas** (*Perseus*, *Per*) – 24-as pagal dydį šiaurinio pusrutulio žvaigždynas Paukščių Take. Lietuvoje matomas rudenį. Žvaigždynas žinomas nuo seniausių laikų (aprašytas dar Ptolemėjaus). Persėjas randamas pratęsus Andromedos trijų žvaigždžių lanką Vežėjo kryptimi (į priešingą pusę nei Pegasas). Ryškiausios žvaigždės sudaro lankelį. Lietuviškas pavadinimas – **Kūlėjai ir Spragilas** (V. Straižio identifikacija). Ryškiausia žvaigždyno žvaigždė Algolis ryškumą keičia kas keletą dienų.

Nubrėžus liniją per ε Per ir ζ Per surandamas Sietynas, o pratęsus lanką iš žvaigždžių γ Per, α Per bei δ Per, pataikoma į Kapelą.

## Mitologija
Žvaigždynas pavadintas mitinio graikų didvyrio Persėjo vardu.

## Ryškiausios žvaigždės
* **Markabas** – α Peg 1m,79
* **[[Algolis]]** (*Šėtono žvaigždė*) – β Per (trinarė kintamoji: 2m,12-3m,39, P=2,9 d.)

## Kiti objektai
* Dvigubas padrikasis spiečius h+χ Per (NGC 869+NGC 884) – vienas ryškiausių padrikųjų spiečių (4m)
* Padrikieji spiečiai M 34, NGC 1528, NGC 1254.
* Spiralinė galaktika M 33.

## Išnašos
Cefėjas (žvaigždynas)

**Cefėjas** (*Cepheus*, *Cep*) – 27-as pagal dydį šiaurinio pusrutulio žvaigždynas Paukščių Take tarp Kasiopėjos ir Mažųjų Grįžulo Ratų, Lietuvoje matomas ištisus metus. Žvaigždynas žinomas nuo seniausių laikų (buvo vienas iš Ptolemėjaus aprašytų 48 žvaigždynų).

## Mitologija
Žvaigždynas pavadintas mitinio etiopų karaliaus Cefėjo vardu.

## Ryškiausia žvaigždė
* **[[Alderaminas]]** – α Cep 2m,45
* **[[Alfirikas]]** – β Cep 3m,23
* **[[Erajus]]** – γ Cep 3m,21. Maždaug 3000-5200 m. žvaigždė bus šalia šiaurinio dangaus poliaus (žr. precesija). Tai dvinarė žvaigždė, nutolusi maždaug per 50 šviesmečių. Sistema susideda iš oranžinės žvaigždės ir raudonosios nykštukės.

## Kiti objektai
* δ Cep – viena svarbiausių trumpaperiodžių kintamųjų žvaigždžių, tapusi savo klasės kintamųjų žvaigždžių – cefeidžių – prototipu (P=5,37 par.). Žvaigždės kintamumą pirmą kartą pastebėjo John Goodricke, 1784 m.;
* μ Cep (*Granatinė žvaigždė*) – viena raudoniausių ir šalčiausių žvaigždžių (kintamoji, P=570 par.), pirmąsyk aprašyta Viljamo Heršelio. Žvaigždės skersmuo sudaro 11,8 Saulės skersmenų – jei ją įdėti į mūsų Saulės sistemos vidurį jos išorinė riba būtų ties Saturnu;
* be μ Cep žvaigždyne yra dar dvi raudonosios milžinės VV Cep ir HR 8164;
* Krugeris 60 yra 10-ta pagal dydį dvinarė žvaigždė, susidedanti iš dviejų raudonųjų nykštukių. Jos narės žinomos kaip Kriugeris 60 A ir Kriugeris 60 B. Nuo Saulės sistemos ši sistema yra nutolusi tik per 13 šviesmečių.
* Padrikieji spiečiai IC 1396, NGC 188.
Chronas

**Chronas** ( 'laikas') – graikų mitologijoje – pirmapradis dievas, laiko personifikacija, graikų pasaulyje pirmiausiai pasirodžiusi su ikisokratikų filosofiniais tekstais. Lotyniškai tariamas kaip Kronas, Chronas, Khronas, dėl to dažnai painiojamas su titanu Kronu. 

Atsiradęs iš pirmapradžio Chaoso. Chronas dažnai vaizduojamas kaip pražilęs ilga barzda senukas, kaip jį aprašo poetas Nonas. Chronas taip pat minimas kaip dievybė, kuri pagal Orfikų kosmogonijas pati susiformavo sutvėrimo pradžioje. Jis vaizduojamas hibridinis dievas, turintis gyvatės kūną su trimis galvomis: žmogaus, buliaus ir liūto. Jo žmona Anankė, neišvengiamumo personifikacija. Jie kartu su žmona ratu keliauja kosmosu sukdami laiką.

Chronas iš esmės kaip kosmologinė figūra dubliuoja titaną Kroną („Tėvą laiką“). Orfikos kartais Chroną apjungtą su dievu kūrėju Fanu identifikuojam su Ofionu. Jo ekvivalentas finikiečių kosmogonijoje Olamas („Amžinas laikas“).

Graikų-romėnų mozaikoje Chronas pavaizduotas kaip Ajonas („Amžinybė“). Jis stovi priešais dangų laikydamas ratą išraižyta zodiako ženklais. Po jo kojomis atsipalaidavusi guli Gaja („Motina Žemė“). Poetas Nonas aprašo Ajoną kaip senį su ilga balta barzda. Tačiau mozaikose vaizduojamas jaunuolis Ajonas. 

## Kita
Daugybė tarptautinių žodžių, vartojamų ir lietuvių kalboje, susijusių su laiku, yra kilę iš žodžio „Chronas“ (arba ). Pvz., *[[chronologija]]*, *[[chronometras]]* ir kt. su *chrono-* pradžia.
Gulbė (žvaigždynas)

**Gulbė** (*Cygnus*, *Cyg*) – 16-as pagal dydį šiaurinio pusrutulio žvaigždynas Paukščių Take. Gulbės žvaigždynas buvo įtrauktas į II a. sudarytą Ptolemėjaus 48 žvaigždynų sąrašą ir išlieka vienu iš 88 šiuolaikinių žvaigždynų.

Lietuvoje matomas ištisus metus, geriausiai – vasarą ir rudenį. Arabų šalyse vadinamas *Višta*.

## Išskirtiniai objektai
### Žvaigždės

**[[Albirėjas]]** – β Cyg dvinarė: 3m,05+5m,12 – dvinarė žvaigždė Gulbės žvaigždyno "galvoje". **[[Denebas]]** – α Cyg 1m,25. Žydroji milžinė, nutolusi nuo Saulės sistemos per maždaug 1800 šviesmečių, už Saulę šviesesnė beveik 60 000 kartų. Jei Denebas būtų nutolęs panašiu atstumu kaip Sirijus, jis šviestų beveik taip pat ryškiai kaip Mėnulis. Kartu su Vega ir Altayru sudaro „Vasaros trikampį“.

Kitos:
* **[[Sadiras]]** – γ Cyg 2m,23
* **[[Gienachas]]** – ε Cyg 2m,48

### Kiti objektai

Gulbės žvaigždyne yra keletas žvaigždžių spiečių ir ūkų. Difuzinis Šiaurės Amerikos ūkas (NGC 7000) yra šiek tiek į rytus nuo Denebo. Savo forma jis panašus į žemyno kontūrus, o tai gerai matoma jo fotografijose.

Kiti:
* Padrikieji spiečiai M29, NGC6871
* Ūkai – supernovų liekanos – NGC 6826 (**[[Tinklo ūkas]]**), NGC 6992
* Padrikieji spiečiai M 29, M 39;
* Galaktika NGC 6946;
* Planetiškasis ūkas NGC6826;
* A Cyg – stipriausias užgalaktinis radio šaltinis (dvi radiogalaktikos);
* X-1 Cyg – juodoji skylė (numanoma)

## Mitologija
* Dzeusas pasivertęs gulbe, norėdamas patekti pas Ledą;
* Po mirties Orfėjas tapo gulbe ir buvo įkeltas į dangų su savo lyra;
* Po to, kai Faetonas nukrito į Eridano upę, gulbė rado jo kūną;
* Kartu su kitais paukščiais galėjo simbolizuoti Stimfelo paukščius, kuriuos nukovė Heraklis;
* Kinų mitologijoje šis žvaigždynas – tiltas, sujungiantis mylimuosius Niu Lang ir Zhi Nu.
Gentoo Linux

**Gentoo Linux** – Linux platinamasis paketas, kurį galima optimizuoti ar pritaikyti specifiniams vartotojo poreikiams. Gentoo sistemos „širdis“ yra *Portage* – programinės įrangos diegimo, bei sistemos tvarkymo įrankis. Dauguma programų kompiliuojama tiesiog iš išeitinio kodo, kai kuriems didesniems paketams pateikiamos ir sukompiliuotos versijos. Gentoo diskusijų puslapiuose yra sukaupta labai daug informacijos apie Linux.

Palyginus su kitais platinamaisiais paketais, Gentoo įdiegimas yra sudėtingesnis: vietoj draugiškos vartotojo sąsajos reikia rinkti komandas. Tačiau projekto tinklalapyje pakanka aiškios dokumentacijos, kurią perskaičius Gentoo įdiegti nėra sudėtinga. Net ir tik pusiau įdiegta sistema gali per internetą (SSH) vykdyti nuotolines komandas.

## Nuorodos
* Oficialus Gentoo Linux puslapis
* Gentoo naudotojų forumas
* Gentoo wiki 
* Gentoo-portage.com – Portage esančių programų katalogas, komentarai, programų vaizdai
Medūza (reikšmės)

**Medūza** gali reikšti:
* Mitologinę būtybę – **[[Medūza (mitologija)]]**;
* Duobagyvių klasė – **[[Scifomedūzos|Medūzos]]**.
Rėja

**Rėja** graikų mitologijoje – Urano ir Gajos duktė, Krono žmona ir sesuo. Rėja yra iškiliausių graikų dievų motina. Tačiau Kronas, bijodamas, kad kuris nors iš vaikų nenuverstų jo nuo sosto, prarydavo juos. Rėja, bijodama netekti paskutinio vaiko, Dzeuso, pasislėpė jį gimdydama Diktės kalne, o Kronui praryti padavė įvystytą akmenį. Užaugęs Dzeusas nuvertė Kroną nuo sosto, išvadavo iš jo pilvo brolius ir seseris ir, uždaręs Kroną ir sukilusius jo ginti titanus Tartare, ėmė valdyti pasaulį.

## Vaikai
# Dzeusas, žemės ir dangaus valdovas;
# Poseidonas, jūrų valdovas;
# Hadas, požemio karalystės valdovas;
# Hera, santuokos deivė;
# Demetra, žemdirbystės deivė;
# Hestija, šeimos židinio deivė.
Šaperonas

**Šaperonai** – baltymai (nebūtinai fermentai), dalyvaujantys biologiškai aktyvios kitų baltymų antrinės ar tretinės struktūros susidaryme. Termino atsiradimo pradžioje jis labiau reiškė baltymus kurie kitiems baltymams padeda susirinkti iš subvienetų, vėliau paaiškėjo jog šaperonai prisideda ir prie lankstymosi.

Dauguma šaperonų yra karščio-šoko baltymai (angl. „*heat – shock proteins*“), kurių padaugėja ląstelėms atsidūrus aukštoje temperatūroje ar stresinėse sąlygose, kai teisingos ir biologiškai aktyvios baltymų struktūros pradeda denatūruotis. Šaperonai lemia galutinį naujai sintetinamo baltymo „lankstymosi“ () rezultatą, ir neleidžia denatūruotis ar agreguotis mažiau stabiliems polipeptidams post – transliacinių stresų metu, t. y. užkerta kelią termodinamiškai nestabiliems tarpiniams produktams. Jie sumažina galimų neproduktyvių bei biologiškai neefektyvių polipeptido lankstymosi variantų kiekį, tuo padidindami susilankstymo greitį. Šaperonams funkcionuoti reikalinga energija ATP pavidalu.

Šaperonų kompleksai taip pat svarbūs ir grįžtamam lankstymuisi, kuomet baltymai pereina ląstelės membraną, mitochondrijas, endoplazminį tinklą, kadangi baltymai pereidami šias membranas yra išlankstomi.
Sutrikus šaperonų veiklai, baltymai dažnai įgyja netaisyklingą struktūrą, darosi atsparesni degradacijai ir kaupiasi ląstelėje.

## Šaltiniai
Liuciferis

**Liuciferis** ( – „šviesos nešėjas“; nuo *lux* „šviesa“ + *ferre* „nešti“) – religinė figūra, dažniausiai asocijuojama su Šėtonu. Romėnų mitologijoje – Aušrinė žvaigždė (Veneros planeta). Liuciferis niekada nebuvo panaudotas kaip velnio vardas iki anglų poeto Džono Miltono (*John Milton*). IV a. egzistavo krikščioniška sekta, kurios nariai buvo vadinami liuciferonais.

Liuciferiu taip pat buvo vadinama Veneros planeta.

## Sąsajos su krikščionybe
Panašaus termino Tanache interpretacijos, kuomet Biblija išversta pagal Anglijos karalių Jokūbą I, privedė prie vardo „Liuciferis“ sutapatinimo su rojaus ištremtaisiais angelais ir su Šėtonu. Buvo teigiama, kad buvęs arkangelas Liuciferis pasidavė puikybei ir pavydui ir nupuolė – prarado savo kilnumą ir tapo velniu. Vis dėlto Biblijoje apie tai aiškiai niekuomet nebuvo kalbama. Šiais laikais Šventojo Rašto vietos, kur turimas omenyje Šėtonas, verčiamos „aušrinė žvaigždė“, o ne „Liuciferis“. Šis vardas dažniausiai siejamas su šiomis Biblijos vietomis:„Kaip tu iškritai iš dangaus, *Liuciferi*, ryto aušros sūnau? Kaip tu kritai žemėn, kuris buvai pamynęs tautas?“ – Senasis Testamentas, Izaijo 14,12„Taip pat mes turime dar tvirtesnį pranašų žodį. Jūs gerai darote, laikydamiesi jo tarsi žiburio, šviečiančio tamsioje vietoje, kol išauš diena ir jūsų širdyse užtekės *aušrinė žvaigždė*.“ – Naujasis Testamentas, 2 Petro 1,19

## Vaizdavimas literatūroje
Italų poeto ir filosofo Dantės Aligjerio (*Dante Alighieri*) „Dieviškojoje komedijoje“ maištingasis angelas Liuciferis, Dievo išdavikas, vaizduojamas sukaustytas pragaro dugne. Jis turi tris veidus, kurių nasruose kankinasi 3 didžiausi šio pasaulio nusidėjėliai – Kristų pardavęs Judas Iskariotas ir Cezarį išdavusieji Kasijus bei Brutas.

## Nuorodos
* 
* Izaijo 14 skyrius A. Rubšio vertime.
Aischilas

**Aischilas** arba **Eschilas** (; 525–456 m. pr. m. e.) – senovės graikų dramaturgas, vienas žymiausių graikų tragedijų autorių kartu su Sofokliu ir Euripidu. Trylika kartų laimėjo tragikų varžybas. Sukūrė apie devyniasdešimt dramos kūrinių. Išliko septynios dramos (šešios mitinės ir viena istorinė). Pagrindinė kūrybos tema – pasaulio harmonija ir jos išsaugojimas. Garsiausios tragedijos: „Prikaltasis Prometėjas“, „Septynetas prieš Tėbus“, trilogija „Orestėja“ (ją sudaro trys tragedijos: „Agamemnonas“, „Choeforos“ ir „Eumenidės“).

Aischilas dalyvavo visuose svarbiausiuose mūšiuose tarp graikų ir persų prie Maratono, Salaminos ir Platajų. Mirė Sicilijoje, Dželos mieste.

## Kūriniai
Išlikę kūriniai:
* „Persai“ (, 472 m. pr. m. e.)
* „Septynetas prieš Tėbus“ (, 467 m. pr. m. e.)
* „Maldautojos“ ()
* „Orestėja“ (, 458 m. pr. m. e.)
:* „Agamemnonas“ ()
:* „Vyno aukotojai“ („Choeforos“, )
:* „Eumenidės“ ()
* „Prikaltasis Prometėjas“ ()

## Šaltiniai